Nazi-vlae en vuurwapens: Man kry borgtogNazi-vlae wat op die toneel in Bothasig, Kaapstad gevind is Foto: African News Agency Keith Conroy het in die Goodwood-landdroshof verskyn en is op borgtog van R3 000 vrygelaat. Hy moet weer op 29 Maart in die hof verskyn. Conroy is Donderdag in hegtenis geneem. Volgens die klagstaat is sy voertuig by die N1 City-winkelsentrum in Goodwood gevind met ŉ Colt AR15, ŉ Glock-pistool en Winchester-jaggeweer in. Maroela Media het vroeër berig die polisie het ŉ wenk van ŉ lid van die publiek opgevolg en op 18 Desember op ŉ huis in Vryburgerlaan afgekom waar ook vuurwapens gevind is. Volgens Conroy se regsverteenwoordiger was sy kliënt nog tot onlangs met verlof. Conroy staan tereg op verskeie aanklagte onder die Vuurwapenbeheerwet. Conroy het in die hof aangevoer hy besit ŉ selfverdedigingsonderneming maar hy het tans nie ŉ inkomste nie, aangesien hy tussen kontrakte is. Die polisie het glo ook op twee knaldempers, ŉ teleskoop, verskeie magasyne en ŉ groot aantal ammunisie van verskeie kalibers, insluitend R1, R5, 9 mm en .45, beslag gelê by Conroy se huis. Klik hier vir alle vorige berigte oorKeith Conroy op Maroela Media.